da id nb da de en da de da da da de da id da nb da de en da de da da da de da da de da en da da da da en da da da da da da da da da da da da da da da da da da da da da de en da da fr de da fr en en de zh en da nb de da eu da da da da da de da da da da de da en nb fr da da da sv
Deltag i Det Europæiske Miljøagenturs fotokonkurrence: ”Sustainably yours!” – Deadline 15. maj - Central Denmark EU Office
Vi arbejder for Midtjylland i Bruxelles
Det Europæiske Miljøagentur har udskrevet en fotokonkurrence, som opfordrer europæerne til at indsende billeder, der indfanger de ressourceudfordringer, vi står overfor. Der er fokus på at skildre bæredygtighed indenfor fødevarer, energi og mobilitet. For at deltage skal dine bedste billeder indsendes senest d. 15 maj 2019.
Formålet med konkurrencen er at få europæiske borgere til at tænke over miljø- og klimamæssige indvirkninger af fødevarer, energi og mobilitet. Det har nemlig betydning for vores miljø, klima og sundhed, hvordan vi producerer og forbruger fødevarer og energi, samt hvordan vi transporterer mennesker og varer.
De bedste billeder findes inden for 3 forskellige emner
Miljøagenturets fotokonkurrence fokuserer på de 3 emner; bæredygtige fødevarer, bæredygtig energi og bæredygtig mobilitet. Læs beskrivelser af de tre forskellige kategorier her.
Hvordan tilmelder du dig?
Indsend originalt foto med tilhørende tekst gennem dette online skema. Deadline for indsendelse af foto er den 15. maj 2019.
For at deltage i konkurrence skal du opfylde følgende kriterier:
Deltagere skal være 18 år eller ældre
Fotoet skal være taget i et af miljøagenturets 33 medlemslande eller deres 6 samarbejdslande
Deltageren skal have fuld ophavsret til billedet
Én deltager kan max indsende 5 forskellige billeder – det kræver 5 separateindsendelser
Hvad er præmien for et vinderfoto?
Vinderen i hver af de tre kategorier modtager en kontant præmie på 1000 euro. Disse udvælges af en jury bestående af eksperter inden for miljøkommunikation. Vinderen i hver af kategorierne Public Choice Award og ungdomsprisen vinder 500 euro.
Ungdomsprisen dækker fotos i alle kategorier indsendt af deltagere i alderen 18-24 år (født i kalenderårene 1995-2001).
Public Choice Award’en afgøres ved en offentlig afstemning blandt de 30-50 fotos, der af en komité af kommunikations- og miljøeksperter udvælges som finalistfotos.
15 maj 2019: Senest mulige indsendelse af foto til konkurrencen
5 juni 2019: Offentlig afstemning åbner
15 juni 2019: Offentlig afstemning lukker
19 juni 2019: Vinderen annonceres
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 493 12 33 12
+32 471 65 42 15
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu
Modtag vores nyhedsbrev EU-fokus hver anden uge